Sabinet | Volume 108, Issue 3175
Volume 108, Issue 3175, 2005
Die Kerkblad - Volume 108, Issue 3175, May 2005
Volume 108, Issue 3175, May 2005
Christus rus elke lidmaat toe vir spesiale diens : uit die Woord
Author Bernard Hattingh
Die Jode het die verwagting gehad dat die beloofde Messias 'n aardse koning sou wees wat Israel tot 'n magtige koninkryk sou opbou. Hierdie verwagting was ook by die dissipels ingeprent. Na Christus se opstanding uit die dood het hulle verwag dat Hy nou uiteindelik die aardse koninkryk van Israel sou oprig.
Eenheid en waarheid : redaksioneel
Een van die heel moeilikste aspekte in ons kerkbeskouing is die vraag hoe ons die verhouding tussen die belydenis oor "die eenheid van die kerk" en "die waarheid van die belydenis" moet benader. Soms wil dit voorkom dat wanneer ons aan die "eenheid" vashou ons die "waarheid" prysgee, en wanneer ons aan die "waarheid" vashou ons die "eenheid" verloor.
Die pous is dood 2 April 2005 : hoofartikel
Op Woensdag 25 September 1996 besoek ek die invloedryke Rooms-Katolieke teoloog Hans Küng in Tübingen. Ek is besig met navorsing oor die etiek van Augustinus en wil graag by Küng weet of hy enige lig op die onderwerp kan werp. Hy reageer met verbasing dat ek in 'n moderne tyd my met die teologie van 'n ou kerkvader besig hou.
Waarheid en liefde : die geheim van kerkeenheid en bediening ... : brandpunt
Wanneer Calvyn in sy Institusie oor die kwessie van die ware en valse kerk handel en reageer op die beskuldiging deur Rome van skeurmakery sê hy die volgende (Inst. 4.2.5): "Die eenheid word deur twee bande saamgebind, naamlik eenstemmigheid in die gesonde leer en broederlike liefde. Die broederlike liefde is egter so nou aan die eenstemmigheid in die geloof verbind dat laasgenoemde die begin en end van eersgenoemde is."
Jesus het waarlik opgestaan - Handelinge 2:16, 32-33 : skrifstudie
Source: Die Kerkblad 108, pp 12 –14 (2005)
As daar een saak is wat mense moeilik vind om te verstaan en te aanvaar is dit die opstanding van Jesus, want hoe kan iemand wat dood is weer lewe? Die probleem is verder dat daar eintlik maar min mense was wat Jesus na sy opstanding in lewende lywe gesien het. Die manier waarop sy opstanding toe tog bekend geword het en geglo is, is dus nié in die eerste plek omdat daar baie bewyse is dat Hy opgestaan het nie, maar omdat sy dissipels dit gaan vertel en gepreek het. Die eerste voorbeeld in die Bybel waar iemand gepreek het oor die opstanding van Jesus was toe Petrus die uitstorting van die Heilige Gees op Pinksterdag verklaar het, en die bewyse wat hy in sy preek gebruik het is uit die Psalms van Dawid.
Die redakteur gesels met ... : dr. Flip Buys
Source: Die Kerkblad 108, pp 15 –19 (2005)
Phillipus Jacobus Buys is in Alberton gebore. Hy was in Benoni op laerskool en het sy hoërskooljare in die Lichtenburgomgewing deurgebring. Hy was 'n lidmaat van die Gereformeerde Kerk Uitschot. Hy matrikuleer in Potchefstroom aan die Gimnasium Hoërskool. In 1965 doen hy een jaar militêre opleiding in die Vlootgimnasium en begin in 1966 as studente aan die PU vir CHO. Hy voltooi sy ThB in 1972 met lof.
Werkersdag - moet ons dit vier? : aktuele tema
Reeds vroeg in die Middeleeue is 1 Mei beskou as 'n feesdag. Op hierdie dag het mense in die noordelike halfrond die dag amptelik gedenk as die aanbreek van die lente en die begin van die planttyd vir die boere. Vreugdevolle feeste is gehou om die verandering in die klimaat te vier. Baie gebruike het hiermee gepaard gegaan, soos om dennebome te plant. In die ou Germaanse mitologie is die denneboom beskou as die simbool van lewe. In Frankryk het die Rooms-Katolieke Kerk later 'n godsdienstige betekenis aan die feeste gegee deur die dag af te sonder vir spesifieke verering van Maria.
Hemelvaart ... : oë na die hemel, voete op die aarde : aktuele tema
Source: Die Kerkblad 108, pp 22 –24 (2005)
Hulle het op die skurwe rug van die Olyfberg gestaan. Net gestaan en gestaar. Wat voor hulle oë gebeur het, het hulle sprakeloos gelaat. Só ongelooflik, só verbysterend dat hulle maar net kon kyk en kyk. Hulle was maar 'n klein klompie mense. Slegs Lukas het dit later opgeteken.
Pinkster : waar lê die groeikrag van die kerk? : aktuele tema
Source: Die Kerkblad 108, pp 25 –27 (2005)
Waarom groei 'n kerk nie? Waarom die dalende getalle in die Gereformeerde Kerke? Het ons in ons strukture gestol? Aan die ander kant, kan dit wees dat 'n kerk se getalle daal juis omdat hulle aan die Woord getrou is? Dat die mensdom nie meer die waarheid wil hoor nie en daarom die kerk verlaat? Jesus se volgelinge het immers ook van Hom weggegaan omdat hulle die waarheid nie kon hanteer nie (Joh 6:66). Waar lê die groeikrag van die kerk?
Om die Heilige Gees te bedroef ... en wat is sonde teen die Heilige Gees? : aktuele tema
Ons leef in 'n besondere sin van die woord in die tyd van die Heilige Gees. Die Heilige Gees as derde Persoon in die Drie-eenheid was altyd teenwoordig en werksaam in die wêreld en in besonder in die gelowiges. Maar in die voortgang van die openbaringsgeskiedenis is Hy op Pinksterdag uitgestort en is sy teenwoordigheid so op besondere wyse gemanifesteer.
Die uitnemende weg : aktuele tema
Source: Die Kerkblad 108, pp 30 –33 (2005)
Hierdie teksvers is ook die teks van die apostel Paulus. 1 Korintiërs 13 is die preek oor die teks. Die preek is egter 'n lied. Dit gaan dan ook oor die liefde. Ons het hier die hooglied van die Nuwe Testament. Dit is heilige poësie; 'n heilige kunswerk. Die Woord van God bestaan nie net in wat dit vir ons sê nie, maar ook in hoe dit gesê word. Ook die vorm van Gods Woord is geïnspireerd. Ons het hierdie uitnemende weg geteken in die uitnemendste vorm. Ook die vorm moet dien om die heerlike inhoud by ons tuis te bring. Daar moet dus wel deeglik rekening gehou word met die vorm waarin die Woord van God aan sy gemeente bedien word.
Omstandighede, verandering en gesag van die Woord : besinning
Gesag is veral in ons tyd in gedrang. Die gesag van die Woord word nie bedreig deur "ampswerk" deur die vrou in die kerk nie, maar deur ander veranderings. Dit is die veranderings in die denke van mense waar God nie genoegsaam as uitgangspunt van die godsdiens vir die hele lewe gesien word nie.
Perspektiewe op die prediking in Nederland (2) : so kan dit ook - 'n passie vir preke : besinning
In 'n vorige artikel is resente ontwikkelinge in Europa en veral Nederland bespreek op politieke, maatskaplike, ekonomiese, sosiale en kerklike gebied.
Mukhanyo Teologiese Kollege : aktueel
In die voetspore van Paulus, Calvyn en Carey : aktueel
Mukhanyo Teologiese Kollege in die voormalige KwaNdebele is 'n kollege wat deur die inisiatief van die Christelijke Gereformeerde Kerken in Nederland ontstaan het. Tans word dit saam met 'n wye verskeidenheid plaaslike en buitelandse kerke ondersteun.
Ds. Hein G. Kruger : huldeblyk
Om iets oor die lewe en werk van ds. Hein Kruger in die kerk van die Here en in die koninkryk van God te skryf is in 'n sekere sin nie maklik nie. Trouens, hoewel hy met soveel oorgawe en toewyding as dienskneg van die Here gewerk het en daar baie waardering was vir wat hy gedoen het, het hy afwysend gestaan teenoor dank en eer wat aan hom betoon word. Die eer vir wat hy gedoen het moes volgens hom aan God gegee word, want hy het homself slegs as 'n instrument in God se hand gesien. Wie dus oor hom skryf moet dit op 'n sober wyse doen.
Versoek uit die Kongo : van oraloor
Ds. KM Kabongo is 'n predikant van die gemeente Bupuekele in Mbujimayi in die DRK. Dit is 'n gemeente van die Gerformeerd Belydende Kerke van die DRK (die ERCC) en is 'n duisend kilometer in ongeveer 'n noordelike rigting vanaf Lubumbashi. Hy is een van die vyf predikante van die ERCC wat te Hammanskraal en Potchefstroom gestudeer het en wat tans via die Kongo Hulpfonds finansiële ondersteuning uit die Gereformeerde kerkverband ontvang. Ds. en mev. Kabongo se oudste dogter het reeds twee jaar gelede gematrikuleer. Hy kon vir haar 'n studiebeurs en borge in die VSA vind, maar die Amerikaanse regering weier om aan haar 'n studievisum toe te staan omdat sy uit 'n arm Afrikaland kom en hulle vermoed dat sy nie weer na die Kongo sal wil terugkeer nie. Hierdie vermoede is in die geval van hierdie kind heeltemal verkeerd.
Nuwe hoofstuk begin vir drie gemeentes in Klassis Pretoria-Moot : van oraloor
Met die ondertekening van 'n samewerkingsooreenkoms op 6 Maart 2005 is 'n nuwe hoofstuk in die kerkgeskiedenis van die Gereformeerde Kerke Innesdal, Pretoria-Meintjeskop en Eloffsdal begin.
Laat die wiele rol ... by die Blymoedig Kliniek : van oraloor
Op Vrydag 11 Maart het die wiele letterlik gerol by dié Kliniek! Die geleentheid: 17 van die pasiënte het elkeen 'n splinternuwe rooi rolstoel ontvang! Die rolstoele is 'n geskenk klublede van die Rotariërs is.
Admin Buro se Wymie kry haar doktorsgraad! : van oraloor
Die bekende Wymie du Plessis van die Administratiewe Buro van die Gereformeerde Kerke in Suid-Afrika ontvang in hierdie maand haar doktorsgraad in Bedryfsosiologie (Arbeidsverhoudinge) aan die Noordwes-Universiteit (Potchefstroomkampus). Haar proefskrif het gehandel oor "The social responsibility of the South African mining companies dealing with HIV/AIDS employees".